A 70 négyzetméteres terem többféle programnak is megfelel.
Nagy, világos színű falfelületeinek köszönhetően kiválóan alkalmas vetítésre, digitális prezentációk bemutatására is.
A teremben rendeztünk gazdaestéket, növényvédelmi bemutatókat, családi rendezvényeket, bibliatáborunkban pedig az „oktatás” helyszíneként szolgált. Ugyanakkor bármely borbemutató, termékbemutató avagy kiállítás is megvalósítható e helyen.
Közvetlen kijárattal rendelkezik az udvarra ahol újabb érdekességekkel lehet gazdagabb az idelátogató.
Legnagyobb sikerélményünk az iskolások részére tartott „must kóstoló– libazsíros kenyérrel” hozta fel figyelmünket arra, hogy a szőlőlé mekkora gasztronómiai élvezettel bír, főleg akkor ha annak előállítása saját kézzel történik.